Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 672/11/8811	Trebišov, 27.1.2012
EEČ : 2-69-29-2012

U Z N E S E N I E

Trestná vec:	obvinená XXXXX  
Prečin:	ohrozovanie mravnej výchovy mládeže podľa § 211 odsek 3 písmeno a Trestného zákona číslo 300/2005 Zbierky zákonov v znení zákona číslo 257/2009 Zbierky zákonov

Rozhodol: 	prokurátor Okresnej prokuratúry Trebišov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
	Ako vlastná matka mal. XXXXX žiaka 2. triedy ZŠ XXXXX XXXXX, v mieste trvalého bydliska na adrese XXXXX, XXXXX, v školskom roku 2009/2010 a 2010/2011 umožnila svojmu synovi viesť záhaľčivý spôsob života tým, že zanedbala starostlivosť o jeho povinnú školskú dochádzku, kde v školskom roku 2009/2010 mal mal. XXXXX vymeškaných a neospravedlnených 491 vyučovacích hodín a v školskom roku 2010/2011 278 vyučovacích hodín.  

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením vyšetrovateľa Okresného riaditeľstva PZ, OKP, OVK v Trebišove, sp. zn. XXXXX z 19.09.2011 bolo podľa  § 199 ods. 1 Tr. poriadku začaté trestné stíhanie a dňa 18.11.2011 vznesené obvinenie XXXXX pre prečin ohrozovania mravnej výchovy mládeže podľa § 211 ods. 1 písm. b, ods. 3 písm. a Tr. zákona, na tom skutkovom základe, ako je to uvedené vo výrokovej časti tohto uznesenia.

	V priebehu vyšetrovania sa obvinená ku spáchaniu skutku priznala v plnom rozsahu. Na svoju obranu uviedla, že si je vedomá spáchania skutku, ktorý sa jej kladie za vinu a úprimne ho ľutuje.

	Keďže obvinená dala súhlas k podmienečnému zastaveniu trestného stíhania a vzhľadom na jej osobu s prihliadnutím na jej doterajší život, ako aj na okolnosti prípadu možno považovať rozhodnutie o podmienečnom zastavení trestného stíhania za postačujúce, bolo potrebné rozhodnúť tak, ako je to uvedené vo výrokovej časti tohto uznesenia.

	Súčasne v zmysle § 216 ods. 2 Trestného poriadku bola obvinenej stanovená skúšobná doba v trvaní 12 (dvanásť) mesiacov, ktorá začína plynúť právoplatnosťou tohto uznesenia, pričom ak obvinená XXXXX povedie v priebehu skúšobnej doby riadny život, bude rozhodnuté, že sa osvedčila. V opačnom prípade bude v trestnom stíhaní pokračované a to aj počas skúšobnej doby.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Maroš Sabo
prokurátor